cyanic-selkie/wikianc huggingface dataset:
อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ
อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ (Convention on the Recognition and Enforcement of Foreign Arbitral Awards) เรียกทั่วไปว่า อนุสัญญานิวยอร์ก (New York Convention) เป็นอนุสัญญาซึ่งที่ประชุมทูตสหประชาชาติลงมติรับเมื่อวันที่ 10 มิถุนายน ค.ศ. 1958 และมีผลใช้บังคับในวันที่ 7 มิถุนายน ค.ศ. 1959 อนุสัญญาฯ กำหนดให้ศาลรัฐที่ทำสัญญากันเปิดให้ความตกลงของเอกชนสามารถใช้การอนุญาโตตุลาการ ตลอดจนยอมรับและบังคับใช้คำชี้ขาดอนุญาโตตุลาการที่กระทำในรัฐที่ทำสัญญาอื่น อนุสัญญาฯ ถือว่าเป็นตราสารก่อตั้งสำหรับการอนุญาโตตุลาการระหว่างประเทศ และใช้กับการอนุญาโตตลุการที่ไม่ถือเป็นคำชี้ขาดในประเทศในรัฐที่กำลังแสวงการยอมรับและใช้บังคับคำชี้ขาด
ยูจิ นิชิดะ
ยูจิ นิชิดะ (西田 有志 (Nishida Yūji), เกิด 30 มกราคม ค.ศ. 2000) เป็นนักกีฬาวอลเลย์บอลชายทีมชาติญี่ปุ่น เล่นวอลเลย์บอลอาชีพในลีกประเทศอิตาลี ให้แก่สโมสรเจทีอีเคทีสติงส์ ในวี.ลีก ประเทศญี่ปุ่น
นอกจากนี้ยูจิยังเป็นหนึ่งในผู้เล่นที่อายุน้อยที่สุดของรายชื่อผู้เล่นทีมชาติญี่ปุ่นปี 2018 และรายการวอลเลย์บอลชายชิงแชมป์โลก 2018 โดยเขาได้ลงเล่นนัดแรกในนามทีมชาติชุดใหญ่ในรายการวอลเลย์บอลชายเนชันส์ลีก 2018 หลังจากนั้น ในเดือนมิถุนายน 2019 ยูจิทำลายสถิติการเสิร์ฟเอซของรายการเนชันส์ลีกด้วยสถิติ 7 เอซ ภายในแมตช์เดียว
ยูจิได้ย้ายไปเล่นในต่างประเทศครั้งแรกให้กับสโมสร ตนโนกัลลีโปวีโบวาเลนเตีย ซึ่งเป็นสโมสรของลีกประเทศอิตาลีในฤดูกาล 2021–22  ซึ่งเขาได้รับรางวัลผู้เล่นทรงคุณค่าทั้งหมด 3 แมตช์ ถึงแม้ว่าจะได้รับบาดเจ็บและใช้เวลาการพักฟื้นนานถึง 2 เดือน นอกจากนี้ยังได้ช่วยทีมจนทำให้เป็นผู้ทำคะแนนสูงในหลายแมตช์ โดยคะแนนที่ทำได้สูงสุดในหนึ่งแมตช์คือ 29 คะแนน และยังเป็นผู้เล่นที่เสิร์ฟเอซมากที่สุดในลีกรอบแรกด้วยจำนวน 8 เอซภายในแมตช์เดียว
ประถมศึกษา
ยูจิ นิชิดะเริ่มเล่นวอลเลย์บอลตามพี่ชายและพี่สาวตั้งแต่วัยประถมฯ โดยในชั้นประถมศึกษาปีที่ 4 ยูจิชนะในรายการ "All Japan Volleyball Tournament" ครั้งที่ 29 ในจังหวัดมิเอะ และในปีสุดท้ายของวัยประถมฯ เขาได้เป็นกัปตันทีมและนำทีมชนะการแข่งขันที่จัดขึ้นโดยสมาคมวอลเลย์บอลประจำจังหวัดมิเอะ และได้รับถ้วยรางวัลจากนายกรัฐมนตรีของประเทศญี่ปุ่น
มัธยมศึกษาตอนต้น
ยูจิได้รับโอกาสให้เข้าร่วมในการฝึกซ้อมของชมรมวอลเลย์บอลโรงเรียนไคเซย์ในจังหวัดมิเอะ โดยเขาได้เป็นนักกีฬาหลักของทีมตั้งแต่ปีแรก ทักษะการเล่นของยูจิเข้าตาของหัวหน้าและผู้จัดการทีมในขณะนั้น หัวหน้าทีมเลยแนะนำให้ยูจิไดเข้าร่วมทีมวอลเลย์บอลของโรงเรียนมัธยมต้น ชื่อทีมว่า 'NFO Ocean Star' ในปีเดียวกัน
ในเดือนมีนาคม ค.ศ.2013 ยูจิได้รับเลือกเป็นหนึ่งในทีมวอลเลย์บอลอายุไม่เกิน 14 ปีของโฮคุเซย์ ซึ่งเป็นอำเภอในจังหวัดมิเอะ และในเดือนสิงหาคมปีเดียวกันเขาได้รับเลือกเป็นตัวแทนจังหวัดมิเอะเข้าแข่งขันทั่วประเทศในรายการวอลเลย์บอลถ้วยโอลิมปิกเยาวชน ที่จัดขึ้นในเดือนธันวาคม
มัธยมศึกษาตอนปลาย
ยูจิเลือกที่จะลงเล่นให้กับทีมของโรงเรียนไคเซย์ ซึ่งไม่เคยแข่งขันในระดับชาติ โดยทีมโรงเรียนไคเซย์ก็สามารถทำผลงานได้ดีในการแข่งขัน แต่อย่างไรก็ตาม พวกเขาจบการแข่งขันในฐานะรองชนะเลิศอันดับที่ 1 ทั้งการแข่งขันทีมวอลเลย์บอลของโรงเรียนมัธยมปลายหน้าใหม่ในจังหวัดมิเอะ ในเดือนกุมภาพันธ์ ค.ศ.2016 ทั้งการแข่งขันในฤดูใบไม้ผลิในเดือนเมษายน และการแข่งขันระหว่างโรงเรียนมัธยมปลายในรอบคัดเลือก ซึ่งจัดขึ้นในเดือนพฤษภาคม
ต่อมายูจิตัดสินใจเข้าร่วมทีมวอลเลย์บอลอายุไม่เกิน 19 ปีที่เพิ่งถูกก่อตั้งขึ้นใหม่ในท้องถิ่น และมีการฝึกซ้อมประจำอยู่ที่มหาวิทยาลัยเทนริ โดยในเดือนมิถุนายน ยูจิชนะการแข่งขันสำหรับรายการวอลเลย์บอล แชมเปียนชิพรุ่นเยาวชนของจังหวัดมิเอะ และชนะในระดับชาติในเดือนกันยายน โดยเขาได้รับรางวัล "Japan Young Club Volleyball Federation Award" ในฐานะผู้เล่นที่โดดเด่นในรายการ
ทีมวอลเลย์บอลโรงเรียนไคเซย์ได้เข้าร่วมการแข่งขันระหว่างโรงเรียนมัธยมปลายในจังหวัดยามากาตะ และจบการแข่งขันในลำดับที่ 16
ซีซัน 2018/19
เดือนสิงหาคม ยูจิได้รับประสบการณ์การแข่งขันในระดับนานาชาติ และในตุลาคมปีเดียวกัน เขาได้รับข้อเสนอจากสโมสรเจทีอีเคทีสติงส์ ในวีลีก หลังจากนั้น ในปีถัดมา ในรายการ "Asian Youth Championships" ซึ่งจัดขึ้นในเดือนมีนาคม ทีมของยูจิได้รับรางวัลชนะเลิศเป็นครั้งแรกในประวัติศาสตร์ของทีม
ยูจิได้ทำการแข่งขันในวีลีกครั้งแรกเมื่อวันที่ 6 มกราคม 2018 ในแมตช์ที่พบกับโอซากะเบลเซอส์ซาไก โดยที่เขาได้ลงสนามครั้งแรกระหว่างการแข่งขันในเซตแรก ในเกมถัดมาเขาเป็นผู้เล่นที่ทำแต้มสูงสุดของทีม ในนัดที่เจอกับเจที ธันเดอส์ เมื่อจบซีซัน เจทีอีเคทีสติงส์จบการแข่งขันในอันดับที่ 6 และยูจิได้รับรางวัล "Wakawashi Award" ซึ่งเป็นรางวัลสำหรับผู้เล่นหน้าใหม่ประจำปี
ปี 2018 หลังจากพิธีสำเร็จการศึกษาระดับชั้นมัธยมปลาย ในเดือนเมษายน ยูจิมีชื่อรายชื่อเป็นผู้เล่นของวอลเลย์บอลชายทีมชาติญี่ปุ่นชุดใหญ่ เขาลงสนามครั้งแรกเมื่อวันที่ 25 พฤษภาคม 2018 ในการแข่งขันวอลเลย์บอลชายเนชันส์ลีก 2018 ที่ประเทศฝรั่งเศส ยูจิมีชื่อเป็นผู้เล่น 6 คนแรกในเกมที่ทีมชาติญี่ปุ่นพบกับทีมชาติออสเตรเลีย ในหลายนัดถัดมา ทีมชาติญี่ปุ่นมีตารางพบกับทีมชาติอิตาลี ยูจินำทีมชนะอิตาลีได้ใน 5 เซต ซึ่งเป็นการชนะแบบครบเซตต่อทีมชาติยักษ์ใหญ่ (ที่ชนะการแข่งขันวอลเลย์บอลโลกติดต่อกัน 3 ปี) ครั้งแรกในรอบ 11 ปีของทีมชาติญี่ปุ่น และยูจิเป็นผู้เล่นที่ทำแต้มสูงสุดในเกม โดยทำคะแนนไปทั้งหมด 24 แต้ม เมื่อจบทัวร์นาเมนต์ ทีมชาติญี่ปุ่นจบในอันดับที่ 12
ในเดือนกันยายน 2018 ทีมชาติญี่ปุ่นเข้าร่วมการแข่งขันวอลเลย์บอลชายชิงแชมป์โลก 2018 ที่ประเทศอิตาลีและบัลแกเรียร่วมกันเป็นเจ้าภาพ โดยจบในอันดับที่ 17 ส่วนการแข่งขันวีลีกในซีซันนี้ สโมสรเจทีอีเคทีสติงส์จบอันดับที่ 7 ยูจิทำแต้มทั้งหมด 570 แต้ม อยู่ในอันดับที่ 3 ของผู้ทำแต้มสูงสุดตลอดทั้งซีซัน นอกจากนี้ยูจิและอิตเซย์ โอตะเกะ ชนะรางวัลผู้เล่นหน้าใหม่แห่งปี ซึ่งมอบให้แก่ผู้เล่นที่มีพลังในการเล่นอย่างล้นหลาม และลงเล่นในวีลีกอย่างต่อเนื่องน้อยกว่า 3 ปี
ซีซัน 2019/20
ในปี 2019 ยูจิได้รับโอกาสรับใช้ทีมชาติอีกครั้ง หลักจากการเข้าค่ายฝึกซ้อม ทีมชาติญี่ปุ่นมีตารางเข้าร่วมการแข่งขันวอลเลย์บอลชายเนชันส์ลีก 2019 ที่ประเทศสหรัฐอเมริกา ในการแข่งขันครั้งนี้ยูจิลงเล่นครบเซต 12 เกมจากทั้งหมด 15 เกม ทีมชาติญี่ปุ่นจบในอันดับที่ 10 ด้วยสถิติการแพ้ 8 เกม และชนะ 7 เกมและไม่สามารถผ่านเข้ารอบสุดท้ายได้ ต่อมาในเดือนกันยายน รายการวอลเลย์บอลชายชิงแชมป์เอเชีย 2019 ทีมชาติญี่ปุ่นแพ้ให้กับทีมชาติออสเตรเลียในรอบรองชนะเลิศ และชนะทีมชาติเกาหลีใต้ ในรอบรองชนะเลิศอันดับ 2 ทำให้ทีมชาติญี่ปุ่นจบในอันดับที่ 3 ของการแข่งขัน
ในการแข่งขันวีลีกซีซันนี้ สโมสรเจทีอีเคทีสติงส์สามารถเอาชนะสโมสรพานาโซนิคแพนเธอร์สได้ในนัดสุดท้าย ส่งผลให้เจทีอีเคทีสติงส์เป็นผู้ชนะเลิศวีลีกในซีซันนี้ ซึ่งเป็นปีแรกในประวัติศาสตร์ของสโมสร โดยยูจิได้รับรางวัลผู้เล่นทำคะแนนสูงสุด มีอัตราการเสิร์ฟที่มีประสิทธิภาพสูงสุด ตัวตบตรงข้ามยอดเยี่ยม และผู้เล่นทรงคุณค่า (MVP) ประจำซีซัน
เนื่องด้วยสถานการณ์การระบาดทั่วของโควิด-19 ทำให้การแข่งขันในนามทีมชาติไม่ถูกจัดขึ้น แต่ก็ได้มีการประกาศรายชื่อผู้เล่นที่ติดทีมชาติญี่ปุ่นในวันที่ 19 กุมภาพันธ์ 2020 ผ่านทางเว็บไซต์ของสมาคมกีฬาวอลเลย์บอลแห่งประเทศญี่ปุ่น และมีการจัดการแข่งขันนัดพิเศษภายในทีมกันเองเพื่อเป็นการเตรียมพร้อมสำหรับการแข่งขันวอลเลย์บอลชายในโอลิมปิกฤดูร้อน 2020 ที่ถูกเลื่อนไปจัดในปี 2021 ส่วนการแข่งขันวีลีกยังคงจัดขึ้น แต่ห้ามไม่ให้มีผู้ชมเข้าชมการแข่งขัน
ในเดือนธันวาคม 2020 สหพันธ์วอลเลย์บอลระหว่างประเทศ (FIVB) ทำการจัด 100 อันดับ สุดยอดนักวอลเลย์บอลและทีมวอลเลย์บอลของโลก (Roster 100 The World’s Best 2010-2020) มีนักวอลเลย์บอลชายทีมชาติญี่ปุ่นเพียง 2 คนที่ติดอันดับ คือ ยูกิ อิชิกาวะ และ ยูจิ นิชิดะ
ซีซัน 2020/21
ในเดือนกุมภาพันธ์ ค.ศ. 2020 ยูจิมีรายชื่อเป็นหนึ่งในผู้เล่นทีมชาติชุดใหญ่ประจำปี 2020 โดยผู้เล่นชุดนี้จะเข้าร่วมการซ้อมก่อนการแข่งขันโอลิมปิกฤดูร้อน 2020 ที่จะจัดขึ้นในเดือนกันยายน 2021 และการฝึกซ้อมต่างๆ ภายในทีม แต่ภายหลัง การฝึกซ้อมก่อนการแข่งขันโอลิมปิก 2020 ณ สนามกีฬาอาริอาเกะ ที่จะจัดขึ้นในวันที่ 21-26 เมษายน ถูกยกเลิกเนื่องจากการระบาดทั่วของโควิด-19 ในประเทศญี่ปุ่น จึงทำให้เหลือเพียงการฝึกซ้อมต่างๆ ภายในทีมเท่านั้น
การแข่งขันใน วี.ลีก 1 เจเท็กโตะ สติงส์ จบการแข่งขันในฤดูกาล 2020/21 ในอันดับที่ 4 ของตาราง โดยแข่งไปทั้งหมด 34 นัด ชนะ 23 นัด และแพ้ 11 นัด ซึ่งยูจิทำแต้มสูงสุดเป็นอันดับ 2 ของลีก และเป็นอันดับ 1 ของนักกีฬาชาวญี่ปุ่นในฤดูกาลนี้ ด้วยแต้มทั้งหมด 899 แต้ม และมีประสิทธิภาพการบล็อกต่อเซตเพิ่มขึ้นจากซีซันก่อนที่ 0.49 เป็น 0.61 ในซีซันนี้ นอกจากนี้ยังเป็นผู้เล่นที่ทำแต้มสูงสุดจากการเสิร์ฟอีกด้วย
ซีซัน 2021/22
ในวันที่ 5 เมษายน 2021 สมาคมกีฬาวอลเลย์บอลแห่งประเทศญี่ปุ่นประกาศรายชื่อผู้เล่นที่ติดทีมชาติผ่านทางเว็บไซต์ของสมาคม เพื่อเก็บตัวฝึกซ้อมสำหรับการแข่งขันที่จะจัดขึ้นในปี 2021 โดยยูจิเป็นผู้เล่นที่ติดทีมชาติติดต่อกัน 3 ซีซัน
นาธาเนียล ฟิลลิปส์
นาธาเนียล แฮร์รี่ ฟิลลิปส์ (Nathaniel Harry Phillips; เกิด 21 มีนาคม ค.ศ. 1997) เป็นนักฟุตบอลชาวอังกฤษ ปัจจุบันลงเล่นในตำแหน่งเซ็นเตอร์แบ็ก ให้กับลิเวอร์พูล สโมสรในพรีเมียร์ลีก
ยูจิ นิชิดะ
ซีซัน 2021/22
วันที่ 1-2 พฤษภาคม สมาคมกีฬาวอลเลย์บอลแห่งประเทศญี่ปุ่นได้จัดการแข่งขันนัดกระชับมิตรระหว่างประเทศญี่ปุ่นและประเทศจีน เพื่อเป็นการเตรียมความพร้อมในการแข่งขันโอลิมปิก 2021 โดยในการแข่งขันครั้งนี้ ยูจิได้ลงเล่นเป็นผู้เล่นหลักในทั้งสองวัน ซึ่งทีมชาติญี่ปุ่นเอาชนะทีมชาติจีนไป 3-2 เซต และ 3-1 เซต ตามลำดับ
วันที่ 8-9 ในเดือนเดียวกัน มีการจัดการแข่งขันทีมชาติขาวแดง เป็นการแข่งขันกันเองภายในทีมชาติญี่ปุ่น โดยในวันที่ 8 พฤษภาคม ยูจิมีชื่อเป็นผู้เล่นหลักในทีมแดง แต่เมื่อต้นการแข่งในเซตแรก ยูจิเกิดอาการพลิกที่ข้อเท้าขวา หลังลงจากการกระโดดบล็อก โดยยูจิไม่สามารถเดินเองได้จึงต้องเปลี่ยนตัวและพาตัวออกจากสนามและหลังจากนั้นจึงถูกส่งไปตรวจอาการที่โรงพยาบาล หัวหน้าผู้ฝึกสอนกล่าวว่า ในเบื้องต้นพบว่าไม่มีการหักของกระดูก แต่มีอาการข้อเท้าขวาแพลงและต้องรอผลตรวจในรายละเอียดเพิ่มเติมต่อไป   ดังนั้น ยูจิจึงไม่สามารถแข่งขันต่อได้ในวันที่ 9
ในวันที่ 20 พฤษภาคม ยูจิมีชื่อเป็นหนึ่งในผู้เล่นของการแข่งขันวอลเลย์บอลชายเนชันส์ลีก 2021 ที่เมืองรีมีนี ประเทศอิตาลี ระหว่างวันที่ 28 พฤษภาคม – 27 มิถุนายน ถึงแม้ว่าเขายังไม่หายดีจากอาการบาดเจ็บ หลังจากนั้นเขาสามารถกลับมาลงสนามได้ในสัปดาห์ที่ 3 ของการแข่งขัน โดยลงเป็นผู้เล่นตัวสำรองในเกมที่พบกับ ทีมชาติโปแลนด์ และกลับมาอย่างเป็นทางการในฐานะผู้เล่นตัวจริงในนัดที่พบกับทีมชาติบัลแกเรีย ซึ่งทีมชาติญี่ปุ่นเอาชนะไป 3-0 เซต นอกจากนั้นยูจิยังเป็นผู้เล่นที่ทำแต้มสูงสุดของเกมอีกด้วย
ในวันที่ 21 มิถุนายน ทางสมาคมวอลเลย์บอลประเทศญี่ปุ่นได้ประกาศรายชื่อผู้เล่น 12 คน ที่จะทำการแข่งขันในกีฬาโอลิมปิก 2020 ที่ประเทศญี่ปุ่นเป็นเจ้าภาพ ซึ่งยูจิมีรายชื่อเป็นหนึ่งในผู้เล่นตำแหน่งตัวบุกแดนหลัง (บีหลัง) โดยเขาได้ลงเล่นในฐานะผู้เล่นตัวจริง 6 คนแรกในทุกเกมของโอลิมปิก ยูจิเป็นผู้เล่นที่ทำคะแนนสูงสุด โดยทำไป 23 คะแนนในเกมที่ญี่ปุ่นเอาชนะแคนาดาไป 3–1 เซต และทำไป 30 คะแนนในเกมที่พบกับอิหร่าน ซึ่งเป็นนัดสุดท้ายที่ตัดสินว่าทีมไหนจะได้เข้ารอบ 8 ทีมสุดท้าย โดยเกมนี้ญี่ปุ่นเป็นฝ่ายชนะไป 3–2 เซต ส่งผลให้ทีมญี่ปุ่นเข้ารอบ 8 ทีมสุดท้ายในรอบ 29 ปี นอกจานั้นเขายังเป็นผู้เล่นจากทีมชาติคนแรกที่สามารถทำได้ 30 คะแนนในโอลิมปิก 2020 และเป็นผู้เล่นที่ 10 (คนแรกจากญี่ปุ่น) ที่ทำได้ตั้งแต่มีการนับคะแนนในระบบแรลลี่
นาธาเนียล ฟิลลิปส์
เฟาเอ็ฟเบ ชตุทการ์ท (ยืมตัว)
ในวันที่ 7 สิงหาคม ค.ศ. 2019 เขาได้ย้ายร่วมทีม เฟาเอ็ฟเบ ชตุทการ์ท ทีมในซไวเทอบุนเดิสลีกา ด้วยสัญญายืมตัวจนจบฤดูกาล เขาได้ลงเล่นกับทีมครั้งแรกในรายการเดเอ็ฟเบ-โพคาล รอบแรก โดยทีมของเขาออกไปเยือนพบกับฮันซาร็อสท็อค จากการเปลี่ยนตัวลงมาแทนฮ็อลเกอร์ บาทชตูเบอร์ ในนาทีที่ 45 โดยผลจบลงด้วยชัยชนะของ ชตุทการ์ท ด้วยคะแนน 0–1 นับเป็นการแข่งขันในระดับอาชีพนัดแรกของเขา ฟิลลิปส์ ได้ลงเล่นในซไวเทอบุนเดิสลีกา นัดแรก ในวันที่ 17 สิงหาคม ค.ศ. 2019 พบกับ ซังต์ เพาลี จากการเปลี่ยนตัวลงมาแทนมาร์ค-โอลิเวอร์ เคมปฟ์ ในนาทีที่ 73 โดยทีมของเขาชนะไปในนัดนี้ด้วยคะแนน 2–1 ในวันที่ 27 ธันวาคม ค.ศ. 2019 ลิเวอร์พูล ประกาศว่าฟิลลิปส์จะถูกเรียกคืนจากการยืมตัวของเขาในวันที่ 1 มกราคม ค.ศ. 2020 เนื่องจากปัญหาการบาดเจ็บของกองหลังของทีม ในวันที่ 2 มกราคม ค.ศ. 2020 ฟิลลิปส์ ได้นั่งเป็นตัวสำรองให้กับทีมเป็นครั้งแรกในเกมกับเชฟฟีลด์ยูไนเต็ด แล้วจึงได้ลงเล่นนัดแรกในอีกสามวันถัดมา ในนัดที่พบกับเอฟเวอร์ตัน ในรายการเอฟเอคัพ รอบสาม ก่อนที่ในช่วงปลายเดือนมกราคมเขาจะถูกส่งกลับไปเล่นให้กับ ชตุทการ์ท อีกครั้ง ตามสัญญาเดิมที่เขามี
ยูจิ นิชิดะ
ซีซัน 2021/22
ในวันที่ 9 สิงหาคม ยูจิได้ประกาศอย่างเป็นทางการว่าจะย้ายไปเล่นในลีกอิตาลี ให้แก่ทีม ตนโนกัลลีโปวีโบวาเลนเตีย ในซีซัน 2021–22
นาธาเนียล ฟิลลิปส์
กลับสู่ ลิเวอร์พูล
ในวันที่ 31 ตุลาคม ค.ศ. 2020 ฟิลลิปส์ ได้ลงเล่นในพรีเมียร์ลีกนัดแรก ในนัดที่พวกเขาเอาชนะ เวสต์แฮม 2–1 ที่แอนฟิลด์ โดยได้ลงเล่นครบ 90 นาที ในวันที่ 10 มีนาคม ค.ศ. 2021 ฟิลลิปส์ ได้ลงเล่นในยูฟ่าแชมเปียนส์ลีกนัดแรก ในนัดที่พวกเขาเอาชนะแอร์เบ ไลพ์ซิช 2–0 ในรอบ 16 ทีมสุดท้าย ที่แอนฟิลด์ ช่วยให้ทีมผ่านเข้าสู่รอบก่อนรองชนะเลิศ รวมผลสองนัดด้วยคะแนน 4–0
ยูจิ นิชิดะ
ซีซัน 2021/22
เมื่อวันที่ 3 พฤศจิกายน สโมสรของยูจิมีตารางพบกับสโมสร พาวเวอร์ วอลเลย์ มิลาโน ซึ่งเป็นสโมสรเพื่อนร่วมทีมชาติญี่ปุ่นอย่าง ยูกิ อิชิกาวะ โดยเป็นครั้งแรกที่นักกีฬาจากประเทศญี่ปุ่นได้ทำการแข่งขันกันในลีกประเทศอิตาลี ถัดมาเมื่อวันที่ 14 เดือนเดียวกัน ในนัดที่พบกับ คอนซาร์ อาร์ซีเอ็ม ราเวนนา ยูจิได้นำทีมวอลเลย์ คาลลิปโปชนะไปด้วยคะแนน 3–0 เซต ซึ่งทำให้เขาเป็นผู้ทำคะแนนสูงสุดและได้รางวัลผู้เล่นยอดเยี่ยม (MVP) ประจำการแข่งขันนัดนั้น
นาธาเนียล ฟิลลิปส์
กลับสู่ ลิเวอร์พูล
ฟืลลิปส์ ทำประตูแรกให้กับสโมสรได้ในวันที่ 19 พฤษภาคม ค.ศ. 2021 จากการโหม่งทำประตูเป็นประตูขึ้นนำ 3 2–0 ช่วยให้เอาชนะเบิร์นลีย์ 3–0 ที่เทิร์ฟมัวร์ และยังได้รับรางวัลผู้เล่นยอดเยี่ยมประจำนัด อีกด้วย ในฤดูกาลถัดมา เขายังได้ลงเล่นในยูฟ่าแชมเปียนส์ลีก พบกับเอซี มิลาน ช่วยให้ทีมเอาชนะ 2–1 ทำให้ลิเวอร์พูลผ่านเข้ารอบด้วยการชนะทุกนัดตลอดหกนัดในรอบแบ่งกลุ่ม ในวันต่อมา มีรายงานออกมาว่าฟิลลิปส์ได้รับบาดเจ็บโหนกแก้มแตกระหว่างเกม
ยูจิ นิชิดะ
ซีซัน 2021/22
วันที่ 22 พฤศจิกายน ในการแข่งขันที่พบกับสโมสร วอลเลย์ ลูเบ ยูจิได้รับบาดเจ็บที่น่องขาข้างซ้ายในเซตที่ 2 ทำให้เขาต้องออกจากการแข่งขันไป  ส่งผลให้เขาไม่สามารถเข้าร่วมการแข่งขันเกมในถัดไป กับสโมสรบลูวอลเลย์ วีโรนา ได้
นาธาเนียล ฟิลลิปส์
บอร์นมัท (ยืมตัว)
ในวันที่ 31 มกราคม ค.ศ. 2022 เขาย้ายร่วมทีม บอร์นมัท สโมสรในลีกรองของอังกฤษ ด้วยสัญญายืมตัวจนจบฤดูกาล เยือร์เกิน คล็อพ ได้เห็นความเห็นในการย้ายทีมของเขาว่า "เราอยากจะเก็บเขาไว้ [ที่ลิเวอร์พูล]" และเขา "น่าเชื่อถืออย่างไม่น่าเชื่อ [เป็น]บุคคลที่ยอดเยี่ยมที่นี่ที่สนามฝึกซ้อม". เขาลงเล่นนัดแรกให้กับสโมสรในเกมเอฟเอคัพ ซึ่งแพ้ต่อบอร์แฮมวูด สโมสรในเนชันนัลลีก 0–1 ที่ดีนคอร์ต เขาลงเล่นในแชมเปียนชิปนัดแรกให้กับสโมสรในวันที่ 10 กุมภาพันธ์ ในนัดที่เอาชนะเบอร์มิงแฮมซิตี 3–1
ยูจิ นิชิดะ
ซีซัน 2021/22
ยูจิใช้เวลาในการพักฟื้นอาการบาดเจ็บประมาณ 2 เดือน ทำให้เขาไม่ได้ลงเล่นในหลายเกม หลังจากนั้นเขาได้กลับมาที่สนามในกลางเดือนมกราคม ปี ค.ศ. 2022 ในการแข่งขันพบกับสโมสรมิลาโนครั้งที่ 2 ซึ่งทีมของเขาแพ้ไป 0–3 เซต โดยที่ยูจิไม่ได้ลงเล่น โดยเกมแรกของเขาหลังจากการพักฟื้นที่ยาวนานนั้น คือเกมที่พบกับสโมสร วอลเลย์ เปียเซนซา แต่ทีมของเขาแพ้ไป 0–3 เซตเช่นกัน ถัดมาในวันที่ 30 มกราคม ยูจิทำคะแนนไป 28 แต้ม ซึ่งประกอบไปด้วยการเสิร์ฟ 2 เอซ และทำให้ทีมของเขาชนะสโมสรคอนซาร์ อาร์ซีเอ็ม ราเวนนา ในการเล่น 4 เซต เป็นการฉลองครบรอบวันคล้ายวันเกิดอายุ 22 ปีของเขาด้วยรางวัลผู้เล่นยอดเยี่ยมประจำการแข่งขัน ต่อมาในเกมที่พบกับวีโรนา ในวันที่ 10 กุมภาพันธ์ ยูจิได้รางวัลผู้เล่นยอดเยี่ยมเป็นครั้งที่ 3 เมื่อสามารถนำทีมเอาชนะคู่แข่งด้วยการทำคะแนนไปทั้งหมด 29 คะแนน ประกอบไปด้วยการเสิร์ฟเอซถึง 8 ครั้ง ซึ่งเป็นจำนวนเอซใน 1 เกมที่สูงที่สุด ของลีกวอลเลย์บอลในรอบแรก
นาธาเนียล ฟิลลิปส์
ชีวิตส่วนตัว
นาธาเนียล เป็นลูกชายของอดีตนักฟุตบอล จิมมี ฟิลลิปส์ ซึ่งทำงานให้กับศูนย์ศึกษาฟุตบอลของโบลตันวอนเดอเรอส์
ยูจิ นิชิดะ
ซีซัน 2021/22
ในเดือนมีนาคม มีการรายงานว่าหลังจากจบฤดูกาล 2021–22 แล้ว ยูจิจะกลับไปเล่นในลีกบ้านเกิดของตัวเอง
นาธาเนียล ฟิลลิปส์
เกียรติประวัติ
สโมสร
ส่วนตัว
ยูจิ นิชิดะ
ซีซัน 2022/23
ในวันที่ 4 เมษายน 2022 สมาคมวอลเลย์บอลแห่งประเทศญี่ปุ่น (Japan Volleyball Association; JVA) ได้ประกาศรายชื่อผู้เล่นทีมชาติประจำปี ค.ศ. 2022 ที่จะเข้าทำการแข่งขันในรายการ เนชันส์ลีก, เอเชียนเกมส์ และรายการชิงแชมป์โลก ซึ่งจะจัดขึ้นในปีนี้ โดยเป็นหนึ่งในผู้เล่นจำนวน 35 คนที่มีชื่อติดทีมชาติ หลังจากที่ยูจิไม่ได้เขาร่วมทีมชาติในการแข่งขันวอลเลย์บอลชายชิงแชมป์เอเชีย 2021 เมื่อปีก่อน เนื่องจากต้องเตรียมตัวไปลีกประเทศอิตาลี และอาการบาดเจ็บเรื้อรังตั้งแต่เนชันส์ลีกปี 2021 นอกจากนี้เขายังได้เปลี่ยนหมายเลขประจำเสื้อทีมชาติจากหมายเลข 11 เป็นหมายเลข 1 อีกด้วย
ถัดมาวันที่ 1 มิถุนายน สโมสรเจเท็กโตะ สติงส์ ต้นสังกัดเดิมของยูจิก่อนไปประเทศอิตาลี ได้ประกาศอย่างเป็นทางการว่ายูจิจะเข้าร่วมกับทีมในซีซัน 2022–23 นี้
นิ้วน้ำแข็ง
นิ้วน้ำแข็ง หรือ น้ำแข็งย้อยทะเล หรือ นิ้วน้ำแข็งมรณะ (brinicle หรือ brine icicle หรือ icy finger of death) เป็นปรากฏการณ์ที่เกิดขึ้นใต้ท้องทะเลภายใต้อุณหภูมิที่เย็นจัด นิ้วน้ำแข็งมีลักษณะคล้ายท่อหรือกรวยน้ำแข็ง ภายในกลวง ก่อตัวขึ้นใต้ชั้นน้ำแข็งที่ผิวน้ำทะเลและงอกลึกลงสู่พื้นทะเล ซึ่งความเร็วของการก่อตัวของนิ้วน้ำแข็งบางครั้งอาจมองเห็นได้ด้วยตาเปล่า เมื่อนิ้วน้ำแข็งสัมผัสพื้นทะเล ผลึกน้ำแข็งจะขยายตัวเป็นแผ่นน้ำแข็งขนาดใหญ่ที่พื้นทะเล และสามารถเป็นอันตรายต่อสัตว์ทะเลขนาดเล็กเช่น ปลาดาว และเม่นทะเลที่อาศัยที่พื้นทะเลรอบจุดสัมผัสนั้น โดยทั่วไปเกิดขึ้นในบริเวณอาร์กติกและแอนตาร์กติก
การก่อตัว
โดยปกติน้ำเค็มในมหาสมุทรมีจุดเยือกแข็งต่ำกว่าน้ำจืด น้ำทะเลในบริเวณอาร์กติกและแอนตาร์กติกเท่าที่มีการสำรวจมีจุดเยือกแข็งที่อุณหภูมิ -1.9 องศาเซลเซียสหรือต่ำกว่า นิ้วน้ำแข็งเกิดขึ้นเมื่ออุณหภูมิของอากาศเย็นจัด (โดยประมาณ -40 °ซ.) ทำให้น้ำเย็นและแข็งตัว การตกผลึก (การก่อตัวของน้ำแข็ง) ของน้ำเค็มที่เกิดขึ้นแตกต่างจากน้ำจืด แทนที่น้ำทะเลจะแข็งตัวเป็นก้อน แต่มักก่อตัวเป็นโครงสร้างผลึกที่มีรูพรุนแบบฟองน้ำ เป็นช่องบรรจุน้ำเกลือเข้มข้น (brine) หรือน้ำเกลือ (saline) อยู่ภายใน เนื่องจากกระบวนการก่อตัวของน้ำแข็งจากน้ำเกลือ จะขับเกลือ และไอออนอื่น ๆ ส่วนใหญ่ให้แยกออกจากผลึกของน้ำแข็งบริสุทธิ์
น้ำเกลือนี้มีความเข้นข้นของเกลือและความหนาแน่นที่มากขึ้นเรื่อย ๆ จึงถูกผลักให้สะสมรวมตัวกันและรั่วไหลผ่านรอยแตกของน้ำแข็งที่ลอยอยู่ที่ผิวน้ำทะเล ความเข้มข้นของเกลือที่มากนี้ทำให้มีจุดเยือกแข็งที่ต่ำลง คงสภาพของเหลวและไม่แข็งตัวในทันที ทั้งยังหนักกว่าน้ำทะเลโดยรอบทำให้กลุ่มน้ำเกลือเข้มข้นนี้จมตัวลง แทรกผ่านช่องรอยแยกคล้ายอุโมงค์ขนาดเล็กมากเรียก ช่องน้ำเกลือเข้มข้น (brine channel) ถูกสร้างขึ้นผ่านชั้นน้ำแข็ง การจมตัวลงของน้ำเกลือเข้มข้นที่เย็นจัดนี้คือ การเริ่มก่อตัวของนิ้วน้ำแข็ง
ในขณะเดียวกันการไหลลงของน้ำเกลือเข้มข้นที่เย็นจัดแตะกับน้ำทะเลที่ยังไม่แข็งตัวด้านล่าง จะทำให้เกิดน้ำแข็งเพิ่มขึ้นรอบ ๆ และโดยทั่วไปอนุภาคน้ำเคลื่อนตัวจากจุดที่มีความเข้มข้นของน้ำสูงไปสู่จุดที่มีความเข้มข้นต่ำ ดังนี้น้ำเกลือมีความเข้มข้นของน้ำต่ำจึงดึงดูดอนุภาคน้ำที่มีอุณหภูมิสูงกว่าเล็กน้อยโดยรอบให้เข้าหา อุณหภูมิที่เย็นกว่าของน้ำเกลือทำให้มวลน้ำที่เพิ่งดึงดูดมาใหม่แข็งตัว โดยหากน้ำเกลือในช่องมีการกระจายอย่างสม่ำเสมอ ท่อน้ำแข็งนี้จะก่อตัวลงสู่ด้านล่างอย่างสม่ำเสมอกันเป็นแท่งตรง อย่างไรก็ตามหากช่องน้ำเกลือมีความเข้มข้นมากกระจุกในพื้นที่เล็ก ๆ การไหลลงของน้ำเกลือเย็นจัด (ซึ่งมีเกลือมากจนไม่สามารถแข็งตัวที่จุดเยือกแข็งเดิม) จะเริ่มมีปฏิกิริยากับน้ำทะเลที่ยังไม่แข็งคล้ายการไหลเป็นกระแส (ในลักษณะเดียวกับที่อากาศร้อนจากไฟลุกแลบขึ้นเป็นเปลวแหลม) แข็งตัวเป็นเกล็ดน้ำแข็ง เป็นเส้น ๆ คล้ายกับขน และเกล็ดน้ำแข็งเหล่านี้ก่อตัวเป็นท่อ ขอบด้านนอกของนิ้วน้ำแข็งเริ่มหนาขี้นจากการแข็งตัวของน้ำโดยรอบ ซึ่งช่วยควบคุมทิศทางการกระจายตัวของน้ำเกลือและรักษาความเย็นไว้ ทำให้มีลักษณะคล้ายกับ "ปล่องภูเขาไฟ" กลับหัว ที่พ่นน้ำเกลือเข้มข้นที่เย็นจัดที่ถูกบังคับให้ไหลลงด้านล่างไปเรื่อย ๆ ระยะเวลาการก่อตัวของนิ้วน้ำแข็งขนแตะพื้นทะเลโดยประมาณ 4−12 ชั่วโมง
ขนาดของนิ้วน้ำแข็งขึ้นกับ ความลึกของน้ำ อัตราการก่อตัวของน้ำแข็งที่ผิวทะเลที่กำหนดอัตราการไหลของน้ำเกลือเข้มข้น อุณหภูมิและการไหลของน้ำทะเลโดยรอบ ความเค็มของน้ำเกลือภายในท่อนิ้วน้ำแข็งมีความแตกต่างกัน ขึ้นอยู่กับอุณหภูมิของอากาศ อุณหภูมิยิ่งต่ำความเข้มข้นของน้ำเกลือก็จะยิ่งมากขึ้น ในเดือนมกราคม ค.ศ. 2014 ที่ชายฝั่งทะเลขาวมีการบันทึกว่า ขณะที่อุณหภูมิอากาศ −1 °ซ. ความเค็มของน้ำเกลือในนิ้วน้ำแข็งอยู่ระหว่าง 30 ถึง 35 psu ในขณะที่ความเค็มในทะเลอยู่ที่ 28 psu และเมื่ออุณหภูมิอากาศอยู่ที่ −12 °ซ. ความเค็มของน้ำเกลือจะเพิ่มขึ้นเป็นระหว่าง 120 ถึง 156 psu
อันตราย
นิ้วน้ำแข็งไม่เป็นอันตรายต่อมนุษย์ เนื่องจากมีโอกาสน้อยมากในการเดินทางใต้แผ่นน้ำแข็งที่นิ้วน้ำแข็งก่อตัว ยกเว้นแต่นักดำน้ำที่ศึกษาวิจัยจากภาวะตัวเย็นเกิน (hypothermia) และบาดแผลจากการถูกความเย็นจัด (Frostbite) อย่างไรก็ตามสัตว์ทะเลขนาดเล็กที่เคลื่อนที่ช้าและอาศัยที่พื้นทะเล เช่น ดาวทะเล และเม่นทะเลไม่สามารถเคลื่อนที่ได้เร็วพอที่จะหลบหนีน้ำเกลือเข้มข้นที่เย็นจัดได้ และอาจถูกแช่แข็ง ทำให้นิ้วน้ำแข็งได้รับฉายาว่า "นิ้วแห่งความตาย" หรือ "น้ำแข็งย้อยมรณะ" แอ่งน้ำเกลือที่เย็นจัดอาจก่อตัวขึ้นและคงอยู่ใต้บริเวณที่มีการก่อตัวของนิ้วน้ำแข็ง ซึ่งบางครั้งเรียกว่า "แอ่งมรณะ" ซึ่งเป็นอันตรายถึงชีวิตกับสัตว์ทะเลขนาดเล็กที่เดินผ่านไปมา
ประวัติการวิจัย
นิ้วน้ำแข็ง เป็นที่รู้จักมาตั้งแต่คริสต์ทศวรรษ 1960 ต้นแบบกระบวนการก่อตัวได้รับการเสนอโดย ซิลเย มาร์ติน (Seelye Martin) นักสมุทรศาสตร์ชาวสหรัฐฯใน ค.ศ. 1974 และเพิ่งมีการบันทึกภาพเคลื่อนไหวของนิ้วน้ำแข็งเป็นครั้งแรกใน ค.ศ. 2011 โดยแคธรีน เจฟส์ (ผู้อำนวยการสร้าง) ฮิวจ์ มิลเลอร์ และดั๊ก แอนเดอร์สัน (ช่างภาพ) สำหรับชุดสารคดีเรื่อง Frozen Planet ของบีบีซี
ยูฟ่าแชมเปียนส์ลีก นัดชิงชนะเลิศ 2021
ยูฟ่าแชมเปียนส์ลีก นัดชิงชนะเลิศ 2021 เป็นการแข่งขันฟุตบอลนัดชิงชนะเลิศของยูฟ่าแชมเปียนส์ลีก ฤดูกาล 2020–21 ฤดูกาลที่ 66 ของการแข่งขันฟุตบอลสโมสรลำดับแรกของยุโรป จัดขึ้นโดยยูฟ่า และเป็นฤดูกาลที่ 29 นับตั้งแต่เปลี่ยนชื่อจากยูโรเปียนแชมเปียนคลับส์คัพมาเป็นยูฟ่าแชมเปียนส์ลีก นัดนี้จะลงเล่นที่ อิชตาดียูดูดราเกา ใน โปร์ตู, ประเทศโปรตุเกส ในวันที่ 29 พฤษภาคม ค.ศ. 2021.
สนามแข่งขัน
นี่เป็นนัดชิงชนะเลิศยูฟ่าแชมเปียนส์ลีกครั้งแรกที่รับเป็นเจ้าภาพที่สนามกีฬาสนามนี้
การคัดเลือกเจ้าภาพระยะแรกเริ่ม
กระบวนการเสนอราคาแบบเปิดได้เปิดตัวเมื่อวันที่ 22 กันยายน ค.ศ. 2017 โดยยูฟ่าเพื่อเลือกสถานที่สำหรับนัดชิงชนะเลิศของยูฟ่าแชมเปียนส์ลีก, ยูฟ่ายูโรปาลีก, และยูฟ่าวีเมนส์แชมเปียนส์ลีกในปี ค.ศ. 2020. แต่ละสมาคมมีเวลาจนถึงวันที่ 31 ตุลาคม ค.ศ. 2017 เพื่อแสดงความสนใจ, และต้องยื่นเอกสารการเสนอราคาภายในวันที่ 1 มีนาคม ค.ศ. 2018.
ยูฟ่าได้ประกาศไว้เมื่อวันที่ 3 พฤศจิกายน ค.ศ. 2017 ว่ามีสองสมาคมได้แสดงความสนใจที่จะเป็นเจ้าภาพจัดการแข่งขันยูฟ่าแชมเปี้ยนส์ลีก นัดชิงชนะเลิศปี 2020.
สนามกีฬาโอลิมปิกอาทาทืร์ค ได้ถูกเลือกโดยคณะกรรมการบริหารยูฟ่าระหว่างการประชุมในกรุง เคียฟ เมื่อวันที่ 24 พฤษภาคม ค.ศ. 2018.
เมื่อวันที่ 17 มิถุนายน ค.ศ. 2020, คณะกรรมการบริหารยูฟ่าได้ประกาศออกมาว่าเนื่องจากการเลื่อนและการย้ายของ นัดชิงชนะเลิศ ปี 2020 สู่ อิชตาดียูดาลุช, อิสตันบูลจะเป็นเจ้าภาพในรอบชิงชนะเลิศปี ค.ศ. 2021 แทน.
เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้, ผลของทีมที่ได้เข้าชิงชนะเลิศจะเป็นชื่อแรก (H: เหย้า; A: เยือน; N: กลาง). หมายเหตุ
ผู้ตัดสิน
เมื่อวันที่ 12 พฤษภาคม ค.ศ. 2021, ยูฟ่าประกาศชื่อชาวสเปน อันโตนิโอ มาเตอู ลาโฮซ ในฐานะผู้ตัดสินสำหรับนัดชิงชนะเลิศ. มาเตอู ลาโฮซ มีชื่อ ผู้ตัดสินฟีฟ่า เมื่อปี ค.ศ. 2011, และก่อนหน้านี้เขาเคยเป็นผู้ตัดสินที่สี่ใน ยูฟ่าแชมเปียนส์ลีก นัดชิงชนะเลิศ 2019. เขาเคยทำหน้าที่หกนัดก่อนหน้านั้นในแชมเปียนส์ลีกฤดูกาล 2020–21, กับหนึ่งแมตช์ในรอบเพลย์ออฟ, สี่นัดในรอบแบ่งกลุ่มและหนึ่งนัดรอบก่อนรองชนะเลิศเลก. เขาทำหน้าที่เป็นผู้ตัดสิน ฟุตบอลโลก 2018 ในประเทศรัสเซีย, และได้รับเลือกให้เป็นผู้ตัดสินสำหรับ ฟุตบอลชิงแชมป์แห่งชาติยุโรป 2020. เขาจะเข้าร่วมกับเพื่อนร่วมชาติหกคนของเขา, ประกอบไปด้วยผู้ช่วยผู้ตัดสิน เปา เซบริอัน เดบิส และ โรแบร์โต ดิอัซ เปเรซ เดล ปาโลมาร์. การ์โลส เดล เซร์โร กรันเด จะทำหน้าที่ในฐานะผู้ตัดสินที่สี่, ในขณะที่ อาเลฆันโดร เอร์นันเดซ เอร์นันเดซ จะทำหน้าที่เป็นผู้ช่วยผู้ตัดสินวิดีโอ. ฆวน มาร์ติเนซ มูนูเอรา และ อิญิโก ปริเอโต โลเปซ เด เซราอิน ได้รับการแต่งตั้งเป็นผู้ช่วยเจ้าหน้าที่ VAR, พร้อมกับผู้ตัดสินชาวโปแลนด์ ปาแว็ล กิล.
พิธีเปิดการแข่งขัน
ดีเจชาวอเมริกันและโปรดิวเซอร์ ดนตรีอิเล็กทรอนิกส์ มาร์ชแมลโล เป็นผู้ทำการแสดงเสมือนจริงสำหรับพิธีเปิดการแข่งขันก่อนแมตช์การแข่งขัน, พร้อมกับ เซลีนา โกเมซ และ คาลิด.
รายละเอียด
ทีม "เจ้าบ้าน" (สำหรับวัตถุประสงค์ในการจัดการ) จะได้รับการกำหนดขึ้นโดยการจับสลากเพิ่มเติมเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ..
พระแม่นางผลทิพย์สุวรรณ (เขียว)
พระแม่นางผลทิพย์สุวรรณ นามเดิม เขียว เป็นบาทบริจาริกาตำแหน่งพระแม่นางชั้นเอกฝ่ายซ้ายในสมเด็จพระหริรักษ์รามมหาอิศราธิบดี หรือนักองค์ด้วง โดยได้รับการแต่งตั้งเมื่อ พ.ศ. 2391 และเป็นพระชนนีของพระองค์เจ้าจอจแรด ครั้นใน พ.ศ. 2399 สมเด็จพระหริรักษ์รามมหาอิศราธิบดีจัดพระราชพิธีเกศากันต์แก่พระองค์เจ้าจอจแรด จึงพระราชทานพระนามใหม่ว่า ศิริวงษ์
ทว่าหลังสมเด็จพระหริรักษ์รามมหาอิศราธิบดีเสด็จสวรรคต พระบาทสมเด็จพระนโรดม บรมรามเทวาวตาร หรือนักองค์ราชาวดี ไม่พอพระทัยพฤติกรรมของพระองค์เจ้าวัตถาและพระองค์เจ้าศิริวงษ์นัก เพราะเห็นว่ามีพฤติการณ์เป็นกบฏ มีพระราชประสงค์จะให้อนุชาต่างพระชนนีทั้งสองพระองค์นี้เสด็จกลับกรุงเทพมหานครเสีย
กระทั่งใน พ.ศ. 2404 พระบาทสมเด็จพระนโรดมทรงให้ไพร่พลใช้อาวุธปืนยิงพระตำหนักของพระองค์เจ้าวัตถาและพระองค์เจ้าศิริวงษ์ทำนองว่าปลุกให้ตื่น จะได้กลับไปกรุงเทพมหานครเร็ว ๆ แต่ไพร่พลของพระองค์เจ้าวัตถาถืออาวุธออกมาตอบโต้บ้าง พระองค์เจ้าวัตถาเห็นว่าสู้ไม่ไหว จึงทรงพายายแก้ว (พระอัยยิกา) แม่นางคำ (พระมารดา) และแม่นางดอกบัว (หม่อมในพระองค์) พร้อมบ่าวไพร่ ขี่ม้าหนีไปกรุงเทพมหานคร ต่อมาพระบาทสมเด็จพระนโรดมตรัสให้ออกญาเสนาธิบดี (เล็ก) กับออกญาราชเดชะ (เอก) ยกไพร่พลไล่ตามจนสุดเขตแดน แล้วให้จับพระแม่นางผลทิพย์สุวรรณ พระชนนีของพระองค์เจ้าศิริวงษ์ จำขังในพระราชวัง
เรขาคณิตเชิงพีชคณิต
วัตถุพื้นฐานของการศึกษาในเรขาคณิตเชิงพีชคณิตคือวาไรตีเชิงพีชคณิต (Algebraic variety) ซึ่งเป็นผลเฉลยของระบบสมการพหุนามเมื่อมองว่าเป็นวัตถุเรขาคณิต ตัวอย่างวาไรตีเชิงพีชคณิตที่ได้รับการศึกษามากที่สุด เช่น เส้นโค้งเชิงพีชคณิตระนาบ ซึ่งรวมถึง เส้นตรง วงกลม พาราโบลา วงรี ไฮเพอร์โบลา, เส้นโค้งคิวบิก เช่น เส้นโค้งเชิงวงรี และเส้นโค้งควอร์ติกเช่น เลมนิสเคต และ วงรีแคสสินี เส้นโค้งข้างต้นมีจุดบนเส้นโค้งบางจุดที่มีความสำคัญและมีทฤษฎีที่เกี่ยวข้อง อาทิเช่น จุดเอกฐาน จุดเปลี่ยนเว้า และจุดที่ตำแหน่งอนันต์ ส่วนทฤษฎีขั้นสูงของเรขาคณิตเชิงพีชคณิตสนใจทอพอโลยีของเส้นโค้งต่าง ๆ และความสัมพันธ์ระหว่างเส้นโค้งแต่ละเส้น
เรขาคณิตเชิงพีชคณิตเป็นหัวใจสำคัญของคณิตศาสตร์สมัยใหม่ และมีความเชื่อมโยงไปยังสาขาต่าง ๆ จำนวนมาก เช่น การวิเคราะห์เชิงซ้อน ทอพอโลยี และ ทฤษฎีจำนวน ตลอดจนมีบทประยุกต์ในการออกแบบการทดลองในสถิติเชิงคณิตศาสตร์
รากของระบบพหุนาม
ในเรขาคณิตเชิงพีชคณิต นักคณิตศาสตร์ศึกษารากของระบบสมการพหุนาม ซึ่งสามารถมองได้ว่าเป็นเซตของจุดในปริภูมิมิติต่าง ๆ ตัวอย่างเช่น ทรงกลมที่มีรัศมีเท่ากับ 1 ในปริภูมิแบบยุคลิดสามมิติ R3 เป็นเซตของจุด (x,y,z) ∈ R3 ทั้งหมดที่ทำให้
อีกตัวอย่างหนึ่ง วงกลมเอียง ใน R3 ซึ่งเกิดจากเซตของจุด (x,y,z) ทั้งหมดที่สอดคล้องกับระบบสมการพหุนามสองสมการ
วาไรตีเชิงพีชคณิต
วาไรตี V เหนือ Rn (หรือ Cn) เป็นเซตของจุด (x1,...,xn) ที่สอดคล้องกับระบบสมการพหนุม fi (x1,...,xn) สำหรับแต่ละ i = 1, 2, ...
เส้นโค้งเชิงพีชคณิตคือวาไรตีเชิงพีชคณิตที่มี n = 2 วาไรตีเชิงพีชคณิตที่พื้นฐานที่สุด ได้แก่ วาไรตีสัมพรรค (Affine variety) และวาไรตีเชิงภาพฉาย หรือวาไรตีโพรเจคทีฟ (Projective variety)
ฟังก์ชันพหุนามและเซตเชิงพีชคณิต
ให้ k เป็นฟิลด์ ในเรขาคณิตเชิงพีชคณิตคลาสสิกนิยมใช้ฟิลด์จำนวนเชิงซ้อน C แต่เราสามารถเปลี่ยน C เป็นฟีลด์ที่มีสมบัติปิดเชิงพีชคณิตใด ๆ ได้ (นั่นคือทุกพหุนามดีกรีมากกว่า 1 ในฟิลด์ k มีรากเสมอ) โดยที่ทฤษฎีทั่วไปยังคงเป็นจริง
ฟังก์ชัน จะเป็น ฟังก์ชันพหุนาม (หรือ ฟังก์ชันปกติ) หากสามารถเขียนเป็นพหุนามได้ นั่นคือถ้ามีพหุนาม  ที่ทำให้  สำหรับทุกจุด M ที่มีพิกัด  ใน \mathbf A^n ในกรณีที่ฟีลด์ของเราเป็นฟิลด์ปิดเชิงพีชคณิต (หรือโดยทั่วไปกว่าเมื่อฟิลด์เป็นฟิลด์อนันต์) จะมีความสัมพันธ์ 1-1 ทั่วถึงระหว่างฟังก์ชันพหุนามและพหุนามใน  ซึ่งทำให้เซตของฟังก์ชันพหุนามทั้งหมดเป็นริง เรียกว่า ริงของฟังก์ชันพหุนาม และเขียนแทนด้วย
ให้ S เป็นเซตของพหุนามใน เซตศูนย์ หรือ เซตแวนิชชิง (Zero set หรือ Vanishing set) ของ S คือเซต V(S) ของจุดทั้งหมดใน \mathbf A^n ที่ทำให้พหุนามทุกตัวใน S เป็นศูนย์ที่จุดนั้น ตามนิยามด้านล่าง
จะเรียกสับเซต W ใด ๆ ของ \mathbf A^n ว่าเป็น เซตเชิงพีชคณิต (Algebraic set) ถ้าหาก W สามารถเขียนได้ในรูป V(S) สำหรับบางเซต
ความสมมูลระหว่างเรขาคณิต-พีชคณิต
เราสนใจปัญหาที่ว่า หากระบุสับเซต W ใด ๆ ของ มา สามารถหาเซตของพหุนาม  ที่ก่อกำเนิด W (หรือก็คือ V(S) = W) ได้หรือไม่
นิยามเซต I(W) แทนเซตของพหุนามทั้งหมดที่เซตศูนย์ของมันมี W เป็นสับเซต สัญลักษณ์ I มาจากสมบัติที่ว่าเซตดังกล่าวเป็นไอดีลของ
จากนิยามข้างต้น ทำให้เกิดคำถามต่อไปนี้
คำตอบของคำถามแรกได้จากการกำหนดทอพอโลยีบน เรียกว่า ทอพอโลยีซาริสกี (Zariski topology) ซึ่งเซตปิดบนทอพอโลยีดังกล่าว ได้แก่เซตเชิงพีชคณิตทั้งหมด และทอพอโลยีนี้สะท้อนโครงสร้างพีชคณิตของ  แล้วจะได้ว่า W = V(I(W)) ก็ต่อเมื่อ W เป็นเซตเชิงพีชคณิต หรือเซตปิดในทอพอโลยีซาริสกี ส่วนคำถามที่สองนั้นเป็นผลจากทฤษฎีบทที่เรียกว่า ฮิลแบร์ทนูลสเต็ลเลินซาต์ส หรือ ทฤษฎีบทโลคัส-ศูนย์ของฮิลแบร์ท (Hilbert's Nullstellensatz) ซึ่งกล่าวว่า I(V(S)) เป็นราดิคัลของไอดีลที่ก่อกำเนิดโดย S ผลลัพธ์จากทฤษฎีทั้งสองระบุว่า ไอดีลใน  และเซตเชิงพีชคณิตใน \mathbf A^n เป็นอย่างเดียวกัน
วาไรตีสัมพรรค
เซตเชิงพีชคณิตจะเป็น เซตลดรูปไม่ได้ (Irreducible set) หากมันไม่เป็นยูเนียนของเซตเชิงพีชคณิตที่เล็กกว่าสองเซตได้ เราพบว่า เซตเชิงพีชคณิตใด ๆ อยู่ในรูปยูเนียนจำกัดของเซตเชิงพีชคณิตที่ลดรูปไม่ได้ และการแยกส่วนแบบดังกล่าวมีได้แบบเดียว ดังนั้นส่วนประกอบหรือเซตเชิงพีชคณิตที่ลดรูปไม่ได้ดังกล่าวจึงถูกเรียกว่า ส่วนประกอบที่ไม่สามารถลดรูปได้ (Irreducible components) ของเซตพีชคณิต เซตเชิงพีชคณิตที่ลดรูปไม่ได้เรียกอีกอย่างว่า วาไรตี หรือ วาไรตีสัมพรรค เพื่อระบุเจาะจงว่าเราทำงานอยู่ในปริภูมิสัมพรรค
มีทฤษฎีบทว่า เซตเชิงพีชคณิตจะเป็นวาไรตีก็ต่อเมื่อ มีไอดีลเฉพาะ I ของ ที่ทำให้เซตเชิงพีชคณิตนั้นเป็นเซตศูนย์ของไอดีล I
คริสต์ศตวรรษที่ 20
วาน เดอร์ วาร์เดน, ออสการ์ ซาริสกี และ อองเดร์ แวย์ พัฒนารากฐานสำหรับเรขาคณิตเชิงพีชคณิตโดยอาศัยพีชคณิตสลับที่ รวมถึง ทฤษฎีแวลิวเอชัน (Valuation theory) และทฤษฎีของไอดีล เป้าหมายประการหนึ่งเพื่อสร้างกรอบโครงร่างที่รัดกุมเพื่อใช้พิสูจน์ผลงานของนักคณิตศาสตร์ด้านเรขาคณิตเชิงพีชคณิตสกุลอิตาลี ทั้งนี้เพราะว่า นักคณิตศาสตร์ในสกุลนี้ใช้แนวคิดเรื่อง จุดทั่วไป (Generic points) ในงานคณิตศาสตร์โดยไม่มีคำจำกัดความที่ชัดเจน นิยามจุดทั่วไปกำหนดเป็นครั้งแรกโดยนักคณิตศาสตร์ข้างต้นในช่วงทศวรรษ 1930
ในช่วงทศวรรษที่ 1950 และ 1960 ฌ็อง-ปิแยร์ แซร์ และ อเล็กซองดร์ โกรเธนดีก สร้างรากฐานใหม่โดยใช้ ทฤษฎีชีฟ (Sheaf theory) ในภายหลังโกรเธนดีกได้ริเริ่มเสนอแนวคิดเกี่ยวกับ สกีม (Scheme) ร่วมกับวิธีการทางฮอมอโลยี
วาไรตีที่สำคัญรูปแบบหนึ่งคือ วาไรตีอาบีเลียน ซึ่งเป็นวาไรตีเชิงภาพฉายที่มีจุดบนวาไรตีนี้เป็นกรุปอาบีเลียน ตัวอย่างต้นแบบของวาไรตีอาบีเลียนคือ เส้นโค้งเชิงวงรี ซึ่งมีทฤษฎีที่เกี่ยวข้องมากมาย เส้นโค้งเชิงวงรีเป็นเครื่องมือในการพิสูจน์ทฤษฎีบทสุดท้ายของแฟร์มาต์ และยังใช้ใน การเข้ารหัสเส้นโค้งเชิงวงรีอีกด้วย
สกุลมันแกว
สกุลมันแกว เป็นพืชตระกูลถั่วที่มีถิ่นกำเนิดในทวีปอเมริกาในเขตร้อนและกึ่งเขตร้อน สกุลมันแกวมีประมาณอย่างน้อย 4-5 ชนิด ทุกชนิดเป็นเถาเลื้อย มีหัวเดี่ยวอวบใหญ่ขยายจากรากแก้ว ส่วนมากกินได้ ใบประกอบด้วย 3 ใบย่อยซึ่งมีรูปทรงและแบบขอบใบต่าง ๆ ดอกมีสีขาว ชมพู ฟ้า ม่วง เป็นช่อ เมล็ดออกทรงสี่เหลี่ยมจตุรัสค่อนข้างแบน เรียงในฝัก
ชนิด
สกุลมันแกวเป็นสกุลพืชที่มีจำนวนชนิดไม่มาก มีประมาณอย่างน้อย 4-5 ชนิด ได้แก่
ซีเจ อีเอ็นเอ็ม
ซีเจ อีเอ็นเอ็ม ก่อตั้งขึ้นจากการควบรวมกิจการของ 2 บริษัทย่อยของกลุ่มซีเจ คือซีเจ อีแอนด์เอ็ม และ ซีเจ โอ ช้อปปิ้ง ตามลำดับในเดือนกรกฎาคม 2018 และเมื่อเร็ว ๆ นี้ บริษัทฯ ได้จัดทำข้อตกลงสิทธิ์ดูก่อนใคร (First-look deal) ร่วมกับวอร์เนอร์ฮอริซอน
สมเด็จพระวรราชินี (เภา)
สมเด็จพระวรราชินีนาถ (พ.ศ. 2363–2412) พระนามเดิม เภา หรือ เพา เป็นพระเทพีในสมเด็จพระหริรักษ์รามมหาอิศราธิบดี และเป็นพระวรราชมารดาในพระบาทสมเด็จพระสีสุวัตถิ์
พระราชประวัติ
สมเด็จพระวรราชินีนาถ ประสูติเมื่อมะโรงโทศก มีพระนามเดิมว่า เภา หรือ เพา เป็นธิดาของพระมนตรีธิราช เบื้องต้นทรงเข้ารับราชการเป็นบาทบริจาริกาในตำแหน่งพระสนมชั้นแม่นาง ตามเสด็จนักองค์ด้วงเมื่อครั้งประทับอยู่วังเจ้าเขมรในกรุงเทพมหานคร ประสูติกาลพระราชโอรสพระองค์หนึ่งคือ นักองค์ศรีสวัสดิ ประสูติเมื่อปีชวดโทศก
หลังสมเด็จพระหริรักษ์รามมหาอิศราธิบดีขึ้นเสวยราชสมบัติกรุงกัมพูชาแล้ว ทรงตั้งพระนามแก่เจ้านายฝ่ายในและบรรดาศักดิ์บาทบริจาริกาในราชสำนักทั้งหมด ทรงพระกรุณาพระราชทานพระนามแก่นักนางเภา เป็น พระปิโยพระบรมอัจฉราอับศร ในตำแหน่งพระเทพี คู่กับนักนางแป้น ที่ทรงพระกรุณาพระราชทานพระนามว่า พระปิโยพระบรมท้าวธิดา
พระปิโยพระบรมอัจฉราอับศรสวรรคตในปีมะโรงสัมฤทธิศก ตรงกับ พ.ศ. 2412 สิริพระชนมายุ 42 พรรษา หลังพระบาทสมเด็จพระสีสุวัตถิ์ เสวยราชสมบัติกรุงกัมพูชา จึงสถาปนาพระราชชนนีขึ้นเป็นสมเด็จพระวรราชินีนาถย้อนหลัง พระอัฐิถูกบรรจุไว้ภายในพระเจดีย์สมเด็จพระหริรักษ์มหาอิศราธิบดี บนเขาพระราชทรัพย์ อำเภอพญาฦๅ จังหวัดกันดาล เคียงกับพระสวามี และสมเด็จพระวรราชินี (แป้น)
คณะสามผู้นำที่หนึ่ง
คณะสามผู้นำที่หนึ่ง (Triumviratus Primus, 60–53 ปีก่อนคริสตกาล) เป็นพันธมิตรอย่างไม่เป็นทางการระหว่างนักการเมืองผู้ทรงอิทธิพลช่วงปลายสาธารณรัฐโรมันสามคน ได้แก่ จูเลียส ซีซาร์, ปอมปีย์ และมาร์กุส ลิกินิอุส กรัสซุส
รัฐธรรมนูญแห่งสาธารณรัฐโรมันเป็นชุดหลักการตรวจสอบและถ่วงดุลอันซับซ้อนที่ออกแบบเพื่อป้องกันบุคคลหนึ่งมีอำนาจเหนือบุคคลอื่นและตั้งตนเป็นกษัตริย์ ซีซาร์ ปอมปีย์และกรัสซุสร่วมมือกันอย่างลับ ๆ เพื่อหลบเลี่ยงข้อจำกัดตามรัฐธรรมนูญโดยสัญญาว่าจะใช้อิทธิพลของตนเกื้อหนุนกันและกัน เอเดรียน โกลส์เวอร์ธี นักประวัติศาสตร์ชาวบริติชกล่าวว่าพันธมิตรนี้ "โดยเนื้อแท้ไม่ใช่การรวมกลุ่มบุคคลที่มีอุดมการณ์ทางการเมืองและความทะเยอทะยานเดียวกัน" หากแต่ "ล้วนแสวงประโยชน์ส่วนตน" ซีซาร์ผู้เป็นหลานของกาอิอุส มาริอุส ผู้เคยดำรงตำแหน่งกงสุลเจ็ดสมัยเป็นผู้ที่มีสายสัมพันธ์อันดีกับปอปปูเลรีส กลุ่มแยกการเมืองที่ผลักดันการปฏิรูปสังคม นอกจากนี้เขายังดำรงตำแหน่งปอนติเฟ็กมักซิมุส ประมุขนักบวชโรมันอันเป็นตำแหน่งทรงอำนาจทางการเมือง ด้านปอมปีย์เป็นแม่ทัพผู้กำชัยในสงครามเซอร์ทอเรียน (80–72 ปีก่อนคริสตกาล), สงครามมิทริเดทีสครั้งที่สาม (73–63 ปีก่อนคริสตกาล) และการปราบโจรสลัดซิลีเชีย (66 ปีก่อนคริสตกาล) ขณะที่กรัสซุสรบชนะสปาร์ตากุสในสงครามทาสครั้งที่สาม (73–71 ปีก่อนคริสตกาล) ทั้งยังเป็นผู้มั่งคั่งจากการเก็งกำไรอสังหาริมทรัพย์ และมีเครือข่ายอุปถัมภ์ที่กว้างขวางเหมือนปอมปีย์ พันธมิตรนี้แน่นแฟ้นขึ้นเมื่อปอมปีย์แต่งงานกับยูลิอา บุตรสาวของซีซาร์ใน 59 ปีก่อนคริสตกาล
ด้วยความช่วยเหลือจากพันธมิตร ซีซาร์ได้รับอำนาจบัญชาการพิเศษเหนือกอลและอิลิเรียเป็นเวลา 5 ปี เพื่อให้เขาสามารถริเริ่มสงครามกอล ต่อมาใน 56 ปีก่อนคริสตกาลที่การประชุมลุกกา ซีซาร์, ปอมปีย์ และกรัสซุสตัดสินใจดำเนินพันธมิตรนี้ต่อโดยตกลงแบ่งดินแดนกัน ผลคือซีซาร์ดูแลกอลต่อไปอีก 5 ปี ด้านปอมปีย์ครองฮิสเปเนีย ส่วนกรัสซุสได้รับซีเรีย ซึ่งเขาใช้ทำศึกกับจักรวรรดิพาร์เธียเพื่อให้ตนเองทัดเทียมกับชัยของซีซาร์ที่กอล อย่างไรก็ตามกรัสซุสเสียชีวิตในยุทธการที่กาเรห์ใน 53 ปีก่อนคริสตกาล
การเสียชีวิตของกรัสซุสยุติคณะสามผู้นำและทำให้ซีซาร์กับปอมปีย์เผชิญหน้ากัน ก่อนหน้านี้ความสัมพันธ์ของทั้งคู่ตกต่ำอยู่แล้วหลังยูลิอาเสียชีวิตใน 54 ปีก่อนคริสตกาล ปอมปีย์นั้นเข้ากับออปติเมตส์ กลุ่มแยกสายอนุรักษนิยมที่เป็นปฏิปักษ์กับปอปปูเลรีสที่ถือฝ่ายซีซาร์ หลังเสร็จสิ้นการพิชิตกอลใน 49 ปีก่อนคริสตกาล ซีซาร์ปฏิเสธคำสั่งยุบกองทัพและนำกำลังข้ามแม่น้ำรูบิคอนที่เป็นพรมแดนระหว่างอิตาลีกับซิสอัลไพน์กอล ซึ่งการกระทำดังกล่าวถือเป็นการกบฏและการประกาศสงคราม นำไปสู่สงครามกลางเมืองซีซาร์ ท้ายที่สุดซีซาร์เอาชนะปอมปีย์ในยุทธการที่ฟาร์ซาลุสเมื่อ 48 ปีก่อนคริสตกาล ปอมปีย์พยายามหลบหนีไปอียิปต์แต่ภายหลังถูกสังหาร หลังจากนั้นซีซาร์ปกครองโรมกระทั่งถูกลอบสังหารใน 44 ปีก่อนคริสตกาล หนึ่งปีต่อมาอ็อกตาเวียน (ต่อมาเป็นจักรพรรดิเอากุสตุส) ร่วมมือกับมาร์กุส อันโตนิอุส และมาร์กุส ไอมิลิอุส แลปิดุสจัดตั้งคณะสามผู้นำที่สอง
โพบอย
โพบอย (po' boy หรือ po-boy, po boy) หรือ พัวร์บอย (poor boy; ตรงตัว: เด็กชายผู้ยากจน) เป็นแซนด์วิชท้องถิ่นจากรัฐลุยเซียนา ในรูปแบบส่วนใหญ่ของโพบอยจะประกอบด้วยเนื้อสัตว์ ซึ่งนิยมใช้เนื้อย่าง, แฮมอบ หรือ อาหารทะเลทอด ส่วนใหญ่มักใช้ กุ้ง, ครอฟิช, ปลา, หอยนางรม หรือ ปู ขนมปังที่ใช้คือขนมปังฝรั่งเศสแบบนิวออร์ลีนส์ ซึ่งมีลักษณะเด่นคือความกรอบด้านนอกและนุ่มฟูด้านใน
นอกจากนี้ไส้ในอาจใช้ไส้กรอกเผ็ดสไตล์ลุยเซียนา, เฟรนช์ฟรายส์, เนื้อไก่, จระเข้, เป็ด, กระต่ายทอด, ไส้กรอกบูด็อง และมัสตาร์ดแบบครีโอล
การทำแซนด์วิชโพบอยแบบดั้งเดิมจะเลือกใช้ "ขนมปังโพบอย" (Po' boy bread) ซึ่งเป็นขนมปังฝรั่งเศสแบบท้องถิ่นของนิวออร์ลีนส์ มีลักษณะเด่นคือใช้แป้งน้อยกว่าแต่ใส่น้ำมากกว่าบาแกต ส่งผลให้ขนมปังมีความนุ่มฟูมากกว่า ขนมปังแบบโพบอยเริ่มมีขึ้นในยุค 1700s ที่ซึ่งสภาพภูมิอากาศแถบอ่าวไม่เอื้อต่อการผลิตแป้งในจำนวนมาก
เพชรชมพู กิจบูรณะ
เพชรชมพู กิจบูรณะ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรครวมพลังประชาชาติไทย ในการเลือกตั้ง พ.ศ. 2562 และเป็นสมาชิกสภาผู้แทนราษฎรที่อายุน้อยที่สุดในสภาผู้แทนราษฎรไทย ชุดที่ 25
ประวัติ
เพชรชมพู กิจบูรณะ เกิดเมื่อวันที่ 19 ตุลาคม พ.ศ. 2536 ที่กรุงเทพมหานคร เข้าเรียนระดับประถมในประเทศไทย จากนั้นเข้าเรียนชั้นมัธยมในประเทศสิงคโปร์ ต่อมาสำเร็จการศึกษาระดับปริญญาตรี Bachelor of Arts (Philosophy, Politics & Economics) จากมหาวิทยาลัยเดอรัม ประเทศอังกฤษ และ Bachelor of Law BPP UNIVERSITY ประเทศอังกฤษ
การทำงาน
เพชรชมพู กิจบูรณะ ทำกิจกรรมเกี่ยวกับการเมืองโดยเคยขึ้นปราศรัยบนเวที กปปส. รวมถึงยังเคยเป็นตัวแทนประเทศขึ้นเวทีระดับโลกอย่าง One Young World เมื่อปี 2557 ที่ประเทศไอร์แลนด์
เพชรชมพู เป็นผู้ร่วมก่อตั้งพรรครวมพลังประชาชาติไทย และเป็นโฆษกพรรค และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมพลังประชาชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.ที่มีอายุน้อยที่สุดในสภาผู้แทนราษฎร
วรสิทธิ์ กัลป์ตินันท์
วรสิทธิ์ กัลป์ตินันท์ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานีครั้งแรก ในปี 2550 สังกัดพรรคพลังประชาชน ปัจจุบันสังกัดพรรคเพื่อไทย และเป็นประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 25 ปัจจุบันเป็นสมาชิกสภาผู้แทนราษฎรไทย ชุดที่ 26
ประวัติ
วรสิทธิ์ กัลป์ตินันท์ เกิดเมื่อวันที่ 24 เมษายน พ.ศ. 2520 เป็นบุตรของ เกรียง กัลป์ตินันท์ อดีต ส.ส.อุบลราชธานี เขาสำเร็จการศึกษาระดับปริญญาตรี ศิลปศาสตรบัณฑิต (การพัฒนาชุมชน) จากมหาวิทยาลัยราชภัฏอุบลราชธานี ระดับปริญญาโท รัฐประศาสนศาสตรมหาบัณฑิต จากวิทยาลัยเฉลิมกาญจนา จังหวัดศรีสะเกษ
วรสิทธิ์ สมรสกับ พิศทยา ไชยสงคราม
การทำงาน
วรสิทธิ์ กัลป์ตินันท์ เป็นนักธุรกิจในพื้นที่อุบลราชธานี ถือครองหุ้นในกิจการอาทิ หจก.อุบลวรสิทธิ์ และบริษัท กัลป์ตินันท์ จำกัด เขาเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน พร้อมกับ โกวิทย์ ธรรมานุชิต และสมบัติ รัตโน แต่นายวรสิทธิ์ ได้รับเลือกตั้งเป็น ส.ส.สมัยแรกเพียงคนเดียวที่มาจากพรรคพลังประชาชน ส่วนอีก 2 ที่นั่งเป็นของพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งต่อเนื่อง ในนามพรรคเพื่อไทย และในปี 2563 ได้รับเลือกเป็นประธานคณะกรรมาธิการการอุตสาหกรรม ในสภาผู้แทนราษฎรไทย ชุดที่ 25
วัดแก้วมงคล (จังหวัดสมุทรสาคร)
วัดแก้วมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกาหลง อำเภอเมืองสมุทรสาคร จังหวัดสมุทรสาคร มีที่ดินตั้งวัดเนื้อที่ 20 ไร่ ทางทิศใต้ของวัดจดชายทะเล
วัดแก้วมงคลตั้งเมื่อวันที่ 4 มกราคม พ.ศ. 2510 ชาวบ้านได้สร้างวัดขึ้นในหมู่บ้านโดยมีพระครูอภิชัยที่ได้ธุดงค์มาจากเชียงใหม่ มาเป็นเจ้าอาวาสรูปแรกและได้ช่วยกันบูรณะและพัฒนาวัดมาจนถึงปัจจุบัน ได้รับพระราชทานวิสุงคามสีมา เมื่อ พ.ศ. 2511 เขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2550 วัดยังให้ทางราชการสร้างโรงเรียนบ้านชายทะเลกาหลงในที่ดินของวัด ได้ก่อตั้งขึ้น เมื่อวันที่ 22 สิงหาคม พ.ศ. 2483 โดยอาศัยซากเรือสำเภาจีนที่มาอับปางอยู่ที่ชายทะเลกาหลงมาสร้าง แต่ในปี พ.ศ. 2563 ได้ปิดตัวลงอย่างถาวร เนื่องจากเป็นโรงเรียนขนาดเล็กที่สุดในสมุทรสาครและจำนวนนักเรียนที่น้อยลงในแต่ละปีการศึกษา
อาคารเสนาสนะ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2502 เป็นอาคารไม้ หอสวดมนต์ กว้าง 12 เมตร ยาว 22 เมตร สร้างเมื่อ พ.ศ. 2527 เป็นอาคารไม้ กุฏิสงฆ์ จำนวน 5 หลัง เป็นอาคารไม้ ศาลาอเนกประสงค์ กว้าง 11 เมตร ยาว 25 เมตร สร้างเมื่อ พ.ศ. 2543 เป็นอาคารไม้ หอกลอง หอระฆัง และโรงครัว
นานะ นัตสึเมะ
นานะ นัตสึเมะ (夏目ナナ; ; 23 มกราคม ค.ศ. 1980 – ) เป็นนักแสดงหญิงชาวญี่ปุ่น, อดีตเอวีไอดอล และผู้มีชื่อเสียงในประเทศญี่ปุ่น
ชีวิตและอาชีพ
นัตสึเมะเกิดเมื่อวันที่ 23 มกราคม ค.ศ. 1980 ที่ซาไก จังหวัดโอซากะ ประเทศญี่ปุ่น (วันเกิดของเธอมักได้รับการรายงานว่าเป็น ค.ศ. 1982 และยังคงระบุไว้ในโปรไฟล์เอสโอดีของเธอ แต่เว็บไซต์อย่างเป็นทางการของเธอระบุปีเกิดของเธอเป็น ค.ศ. 1980) หลังจากสำเร็จการศึกษาจากไฮสกูล เธอได้ทำงานเป็นผู้ช่วยทันตแพทย์และพนักงานขายอสังหาริมทรัพย์ เธอเริ่มอาชีพในวงการบันเทิงด้วยการปรากฏตัวในรายการออนเกิลส์ไฟล์และคิวเออร์ซิกไนต์ ซึ่งเป็นรายการโทรทัศน์ท้องถิ่นช่วงดึกโอซากะ กระทั่งได้รับการทาบทามเพื่อทำงานในสื่อลามกเมื่อ ค.ศ. 2002 เธอย้ายไปโตเกียว โดยได้ปรากฏตัวในภาพถ่ายของนิตยสารหลายฉบับรวมถึงชูกังเก็นไดและวีคลีโพสต์ นอกจากนี้ เธอยังได้รับการนำเสนอในหนังสือภาพถ่ายชื่อ 727 ในเดือนกรกฎาคม ค.ศ. 2002 และในดีวีดี "อิมเมจ" (ไม่เปลือย) ในชื่อนานะ ซึ่งวางจำหน่ายในเดือนพฤศจิกายน ค.ศ. 2002
วัดแพรก
วัดแพรก [แพฺรก] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านหัวคูนอก ตำบลปลายบาง อำเภอบางกรวย จังหวัดนนทบุรี
ประวัติการสร้างวัดแพรกมีการเล่าไว้สองแบบ แบบแรกกล่าวว่า วัดแพรกสร้างขึ้นในสมัยอยุธยาตอนกลาง มีเรื่องเล่าว่า เดิมบริเวณนี้เป็นท้องนา มีครอบครัวชาวมอญอาศัยอยู่ ชาวมอญชื่อนายทองซึ่งชาวบ้านเรียกว่าท่านขุนทอง มีภรรยาชื่อนางแจก ได้ให้บุตรชายชื่อนายมากหรือนายบุญมากบวชเป็นพระ โดยต้องเดินแห่ลัดทุ่งไปบวชที่วัดปรางค์หลวงและจำพรรษาที่วัดโบสถ์บน เมื่อครอบครัวของท่านขุนทองเดินทางไปทำบุญที่วัดด้วยความยากลำบาก พระบุญมากจึงปรารภกับโยมพ่อและโยมแม่ของท่านว่าสมควรสร้างวัดขึ้นในหมู่บ้านของพวกตน ครอบครัวชาวมอญนี้จึงได้สร้างวัดขึ้น โดยนางแจกบริจาคที่นา 9 ไร่ และนิมนต์พระอาจารย์บัวหรืออาจารย์สายบัว ธมฺมรกฺขิโต มาเป็นประธานในการสร้าง ชาวบ้านเรียกวัดว่า วัดยายแจก เมื่อท่านขุนทองถึงแก่กรรม นางแจกก็สร้างวิหารอุทิศแก่ท่านขุนทอง และเมื่อท่านอาจารย์สายบัวมรณภาพ นางแจกก็สร้างพระพุทธรูปปางปาลิไลยก์ขึ้น 2 องค์ ไว้หน้าวิหาร บรรดาชาวพุทธพากันเรียกพระพุทธรูปองค์นี้ว่า หลวงพ่อบัว และต่อมาได้เรียกชื่อวัดเพี้ยนกันไปจนกลายเป็น "วัดแพรก" เมื่อราว พ.ศ. 2230 ส่วนแบบที่สองมาจากหนังสือ ประวัติวัดทั่วราชอาณาจักร เล่ม 2 ซึ่งกล่าวว่า วัดแพรกสร้างขึ้นเมื่อ พ.ศ. 2440 ที่ดินที่ตั้งวัดนั้นปรากฏว่าเป็นที่ดินพระราชทานตั้งแต่สมัยพระบาทสมเด็จพระจอมเกล้าเจ้าอยู่หัว วัดตั้งอยู่ริมคลองตรงที่คลองสี่สายมาตัดกัน ได้แก่ คลองหัวคู คลองบางคูเวียง คลองขื่อขวาง และคลองปลายบาง บริเวณนี้เป็นที่จอดพักแพไม้ไผ่ดูเกะกะไม่เป็นระเบียบ ชาวบ้านเรียกว่า "วัดแพรก" [แพ-รก] นานเข้าก็ออกเสียงเพี้ยนเป็น [แพฺรก]
วัดแพรกได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 15 เมตร ยาว 32 เมตร และได้ผูกพัทธสีมาเมื่อ พ.ศ. 2517
สุเทพ อู่อ้น
สุเทพ อู่อ้น เป็นอดีตพนักงานบริษัทเอกชนและนักการเมืองชาวไทย อดีตประธานสหภาพแรงงาน สมาชิกสภาผู้แทนราษฎรแบบบัญชีรายชื่อ และกรรมการบริหารพรรค สัดส่วนปีกแรงงาน พรรคก้าวไกล ประธานคณะกรรมาธิการการแรงงาน สภาผู้แทนราษฎร ปัจจุบันเป็นสมาชิกสภาผู้แทนราษฎรไทย ชุดที่ 26
ประวัติ
สุเทพ อู่อ้น เกิดเมื่อวันที่ 26 ธันวาคม พ.ศ. 2512 สำเร็จการศึกษารัฐประศาสนศาสตรบัณฑิต (การจัดการ) จากคณะมนุษยศาสตร์และสังคมศาสตร์ มหาวิทยาลัยทักษิณ
งานด้านแรงงาน
สุเทพ อู่อ้น เคยทำงานบริษัท อีซูซุ มอเตอร์ (ประเทศไทย) จำกัด เป็นผู้ก่อตั้งสหภาพแรงงานยานยนต์และอะไหล่อีซูซุ ประเทศไทย ปี 2541 เป็นผู้ก่อตั้งสมาพันธ์แรงงานอีซูซุ ประเทศไทย ปี 2556 และเป็นผู้ร่วมสนับสนุนการจัดตั้งสภาองค์การลูกจ้างแรงงานยานยนต์แห่งประเทศไทย โดยดำรงตำแหน่งรองประธานสภาฯ
งานการเมือง
ต่อมาเขาได้เข้าร่วมกิจกรรมทางการเมืองกับพรรคอนาคตใหม่ นำโดย ธนาธร จึงรุ่งเรืองกิจ และลงสมัครรับเลือกตั้ง ส.ส. แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เดิมเป็น ส.ส. สังกัดพรรคอนาคตใหม่ เมื่อพรรคอนาคตใหม่ถูกยุบเมื่อวันที่ 21 ก.พ. 2563 ก็ได้ย้ายไปสังกัดพรรคก้าวไกลตั้งแต่เดือนมีนาคม 2563 และเขาได้รับเลือกเป็นกรรมการบริหารพรรค และได้รับเลือกเป็นประธานคณะกรรมาธิการแรงงานในสภาผู้แทนราษฎรไทย ชุดที่ 25
สุเทพ ได้เลื่อนขึ้นมาเป็น ส.ส.สมัยที่ 2 แทนณธีภัสร์ กุลเศรษฐสิทธิ์ ซึ่งพ้นจากตำแหน่งด้วยคำพิพากษาของศาลอาญามีนบุรี คดีเมาแล้วขับ เมื่อเดือนกรกฎาคม พ.ศ. 2566
วัดวังตะกู (จังหวัดนครปฐม)
วัดวังตะกู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังตะกู อำเภอเมืองนครปฐม จังหวัดนครปฐม
ไม่ปรากฏหลักฐานว่าใครเป็นผู้บริจาคที่ดินสร้างวัด ที่ระบุได้คือได้รับอนุญาตสร้างวัดเมื่อราว พ.ศ. 2375 ได้รับพระราชทานวิสุงคามสีมาครั้งแรกเมื่อ พ.ศ. 2493 เขตวิสุงคามสีมากว้าง 13.60 เมตร ยาว 21.60 เมตร ได้รับพระราชทานวิสุงคามสีมาครั้งที่สองเมื่อวันที่ 14 มิถุนายน พ.ศ. 2533 เขตวิสุงคามสีมากว้าง 40 เมตร ยาว 60 เมตร มีที่ดินตั้งวัดเนื้อที่ 46 ไร่ 2 งาน ทีมาของชื่อวัด แต่เดิมริมคลองหน้าวัดมีต้นตะกูจำนวนมาก และได้มีการตั้งชื่อตำบลว่าตำบลบางตะกู วัดจึงอนุโลมตามชื่อของตำบล เพราะบริเวณมีเพียงวัดเดียว เป็น วัดบางตะกู ถึงกระนั้นมีระบุไว้ในโฉนดที่ดินเมื่อ ร.ศ. 126 ว่า วัดเก่า (คู่กับวัดใหม่ คือ วัดใหม่ปิ่นเกลียว) ภายหลังมีผู้เปลี่ยนคำนำหน้าจากบางมาเป็นวังให้คล้องกับตำบลวังกะพีที่อยู่ใกล้กัน จึงได้ใช้ชื่อว่า "วัดวังตะกู" นับจากนั้นมา
วัดเทียนถวาย
ประวัติ
วัดเทียนถวายสร้างขึ้นเมื่อประมาณ พ.ศ. 1880 เล่ากันว่า พระเจ้าอู่ทองในฐานะเป็นเจ้าเมืองขณะนั้น ทรงสั่งให้สร้างขึ้นในคราวที่ได้อพยพหนีโรคระบาดมาตั้งกองเกวียนพักอาศัยกลางคืนจุดไฟสว่างไสว พักอยู่ประมาณ 1 เดือนเศษ ก่อนที่จะอพยพกลับเมือง ขนานนามวัดว่า วัดเกวียนไสว แต่ต่อมาเพี้ยนมาเป็น "วัดเทียนถวาย" ชาวบ้านยังเรียกอีกชื่อว่า วัดเหล้าจืด หมายถึงคนเมาสุรามาถึงวัดนี้ก็หายเมาเสมือนกับว่าเหล้าจืด เพราะเกรงกลัวเจ้าอาวาสในสมัยก่อนนี้คือ พระธรรมานุสารี (สว่าง ธมฺม โชโต)
วัดได้รับพระราชทานวิสุงคามสีมาแต่เดิมประมาณ พ.ศ. 1885 เขตวิสุงคามสีมา กว้าง 19.80 เมตร ยาว 29 เมตร พระบาทสมเด็จพระจุลจอมเกล้าเจ้าอยู่หัวได้เคยเสด็จทางชลมารคพร้อมด้วย ข้าราชบริพารเมื่อวันที่ 28 กรกฎาคม ร.ศ. 125 (พ.ศ. 2449) ได้พระราชทานพระราชทรัพย์ 20 บาท พร้อมกับโปรดให้ถ่ายพระบรมฉายาลักษณ์ร่วมกับพระธรรมานุสารีเจ้าอาวาสขณะนั้นด้วย
สภาพทางภูมิศาสตร์ของวัด มีต้นไม้โบราณมาก ต้นใหญ่ เช่น ต้นตะเคียน แต่ไม่ปรากฏต้นตาลโตนดตามที่สุนทรภู่ไว้ในนิราศพระบาท เมื่อครั้งพระสัมพันธวงศ์เธอ พระองค์เจ้าปฐมวงศ์เสด็จไปนมัสการพระพุทธบาทสระบุรี โดยกล่าวว่า "สูงละลิ่วทิวเมฆเป็นหมอกมน สะพรั่งต้นตาลโตนดอนาถครัน" ชาวบ้านเล่าว่า ต้นตาลที่หมดไปเพราะบริเวณนี้น้ำท่วม หลังจากการขุดคลองรังสิตทำให้เกิดน้ำวนและมีพื้นดินงอกเพิ่มขึ้น น้ำจึงท่วมเป็นประจำ ภายหลังจึงได้สร้างเขื่อนกั้นน้ำ แต่ไม่สามารถป้องกันได้ ต้นตาลจึงตายหมด
อาคารเสนาสนะ
อาคารเสนาสนะที่สำคัญ คือ อุโบสถศิลปะสมัยอยุธยา ภายในประดิษฐานพระประธานปางมารวิชัยและพระพุทธรูปปางป่าเลไลย์ ที่หน้าบันตกแต่งด้วยลายปูนปั้นเป็นรูปวิทยาธรในป่าหิมพานต์ผุดขึ้นจากดอกไม้ มีลายกระหนกเครือเถาประกอบด้วยช่อฟ้า ใบระกา หางหงส์ นอกจากนี้ภายในวัดยังพบเจดีย์ย่อมุมไม้สิบสอง
ตอนเย็น
ตอนเย็น เป็นช่วงเวลาของวันตั้งแต่ตอนบ่าย ไปจนถึงช่วงต้นกลางคืน เวลาที่แน่นอนที่เริ่มต้นและสิ้นสุดของตอนเย็น จะขึ้นอยู่กับสถานที่ ช่วงเวลาของปีและวัฒนธรรม แต่โดยทั่วไปมักถือกันว่าเริ่มต้นเมื่อดวงอาทิตย์เคลื่อนที่ต่ำลงบนท้องฟ้าและยาวนานไปจนถึงช่วงสนธยา
นิรุกติศาสตร์
คำนี้มาจากภาษาอังกฤษเก่า ǣfnung ซึ่งหมายถึง 'การมาของเย็น, พระอาทิตย์ตก, เวลารอบดวงอาทิตย์ตก' ซึ่งมีที่มาจาก æfnian ที่มีความหมายว่า "กลายเป็นตอนเย็นเติบโตไปสู่ตอนเย็น" æfnian ภาษาอังกฤษเก่า มีต้นกำเนิดมาจาก æfen (eve) ซึ่งหมายถึง "เวลาระหว่างพระอาทิตย์ตกและความมืดมิด" และมีความหมายเหมือนกันกับ (ภาษาอังกฤษเก่า æfen) ซึ่งหมายถึงการสิ้นสุดของวัน การใช้ "ตอนเย็น" มีขึ้นตั้งแต่กลางศตวรรษที่ 15
ความสำคัญทางวัฒนธรรม
บางภาษาที่ใช้ช่วงเวลาของวันในการทักทายจะมีคำทักทายพิเศษสำหรับตอนเย็น เช่น "Good Evening" ในภาษาอังกฤษ โดยปกติแล้วผู้คนจะไม่กล่าวลาโดยพูดว่า "สวัสดีตอนเย็น" แต่ก็สามารถทักทายด้วยคำว่า "สวัสดีตอนเย็น" และเมื่อจะกล่าวลาก็จะพูดว่า "ราตรีสวัสดิ์" แทนที่จะพูดว่า "สวัสดีตอนเย็น" แม้ว่าตอนนี้อาจจะยังเป็นตอนเย็น อยู่ก็ตาม
ในภาษาอังกฤษ หลายคนทักทายใครบางคนด้วยคำว่า "Evening" แบบสั้น ๆ แทนที่จะเป็น "Good Evening" กิจกรรมทางสังคมและครอบครัวมักจัดขึ้นในช่วงเวลานี้ เช่น งานเลี้ยงอาหารมื้อเย็น หรืองานสังสรรค์ และความบันเทิงที่เป็นทางการมากขึ้น เช่น งานปาร์ตี้ โดยเฉพาะอย่างยิ่งงานเต้นรำ
เหตุกราดยิงโบสถ์ในซัตเทอร์แลนด์สปริงส์
เหตุกราดยิงโบสถ์ในซัตเทอร์แลนด์สปริงส์ (Sutherland Springs church shooting) เกิดขึ้นเมื่อวันที่ 5 พฤศจิกายน 2017 ผู้ก่อการคือเดวิน แพทริก เคลลีย์ (Devin Patrick Kelley) ชายจากนิวฟราวน์เฟิลส์ รัฐเท็กซัส ก่อเหตุกราดยิงหมู่ที่โบสถ์บัปติสต์ที่หนึ่ง หรือ โบสถ์เฟิร์สแบปทิสต์ (First Baptist Church) ในเมืองซัตเทอร์แลนด์สปริงส์ รัฐเท็กซัส ส่งผลให้มีผู้เสียชีวิต 26 ราย ในจำนวนนี้หนึ่งรายตายทั้งกลม และมีผู้บาดเจ็บอีก 20 ราย ก่อนที่จะเสียชีวิตด้วยบาดแผลจากการยิงปืนที่เป็นผู้กระทำเอง เหตุการณ์นี้เป็นการกราดยิงหมู่ที่มีผู้เสียชีวิตมากที่สุดในประวัติศาสตร์รัฐเท็กซัส และเป็นอันดับที่ห้าในประวัติศาสตร์สหรัฐ เหตุกราดยิงนี้เป็นเหตุกราดยิงที่ร้ายแรงที่สุดในสหรัฐยุคใหม่ที่เกิดขึ้นในศาสนสถาน มากกว่าเหตุกราดยิงโบสถ์ที่ชาร์ลสตันในปี 2015 และเหตุฆาตกรรมหมู่ที่วัดพุทธที่แวดเดลล์ในปี 1991
เคลลีย์ไม่สามารถซื้อหรือมีอาวุธปืนครอบครองได้อย่างถูกต้องตามกฎหมายเนื่องจากถูกลงโทษด้วยความผิดฐานก่อความรุนแรงในครัวเรือนโดยศาลครอบครัวขณะมีตำแหน่งอยู่ในกองทัพอากาศสหรัฐ อย่างไรก็ตาม กองทัพอากาศผิดพลาดที่จะรายงานโทษดังกล่าวให้แก่เอฟบีไอ (FBI) เพื่อบันทึกในฐานข้อมูลศูนย์ข้อมูลอาชญากรรมแห่งชาติ ซึ่งจะใช้โดยระบบตรวจสอบอัตโนมัติในการห้ามบุคคลซื้ออาวุธปืน เหตุการณ์นี้ส่งผลให้กองทัพอากาศต้องทบทวนระบบของตน
ทางหลวงชนบท นม.3059
ทางหลวงชนบท นม.3059 หรือ ''สายแยก ทล. 201 (กม.ที่15+100) - บ้านห้วยบง หรือถนนห้วยทราย-ห้วยบง'' เป็นทางหลวงชนบทที่เชื่อมต่อระหว่างอำเภอสีคิ้ว กับตำบลห้วยบง จังหวัดนครราชสีมา มีระยะทางทางตลอดทั้งสาย 25.634 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย